પત્ની હસીનના ગંભીર આરોપોથી ઘેરાયેલાે શમી ૧૦ દિવસ બાદ આ પ્રકરણને લઈને આક્રમક નજરે પડ્યો. શમીએ કહ્યું, ”પત્નીના કહેવાથી કોલકાતામાં તેના નામે મકાન લઈ આપ્યું, બે કાર તેની પાસે છે. હાલ પણ હસીન બધું જ શોપિંગ મારા ક્રેડિટ કાર્ડથી કરે છે. જ્યારે હું દક્ષિણ આફ્રિકાના પ્રવાસે ગયો હતો ત્યારે હસીને ડાયમંડ રિંગ લાવવા કહ્યું હતું. આના માટે મારે ૨૫૦ કિલોમીટરની વધારાની યાત્રા કરવી પડી. દક્ષિણ આફ્રિકાથી પાછા ફરતી વખતે દુબઈથી જ્વેલરી લાવવાની હસીને જીદ કરી. જો હું જ્વેલરી ના લાવું તો ઘરમાં ઝઘડો કરવાની ધમકી પણ હસીને આપી હતી. મારા મોબાઇલની વોટ્સએપ ચેટિંગ આનો સૌથી મોટો પુરાવો છે.”